Na temelju članka 69. stavka 2. Zakona o šumama („Narodne novine“ broj 140/05, 82/06, 129/08, 80/10, 124/10, 25/12, 68/12, 143/13 i 94/14), ministar poljoprivrede donosi

PRAVILNIK

O DOPUNI PRAVILNIKA O UPISNIKU ŠUMOPOSJEDNIKA

**Članak 1.**

U Pravilniku o upisniku šumoposjednika („Narodne novine“ broj 137/14) u članku 2. iza stavka 1. dodaje se novi stavak 2. koji glasi:

„ (2) Iznimno od stavka 1. ovog članka, u slučaju poduzimanja mjera za sprječavanje širenja i suzbijanje štetnog organizma sukladno posebnom propisu radi zaštite javnog interesa, upis u Upisnik radi ostvarivanja prava na sredstva iz naknade za korištenje općekorisnih funkcija šuma nije obvezan za šumoposjednike koji su u cijelosti proveli naređene mjere, odnosno za pravnu osobu koja je posebnim propisom iz ovoga stavka obvezana na provedbu naređenih mjera u šumama šumoposjednika ukoliko ih šumoposjednik nije proveo samostalno ili njihovu provedbu povjerio licenciranome izvođaču.“

**Članak 2.**

Ovaj Pravilnik stupa na snagu osmoga dana od dana objave u „Narodnim novinama“.

Klasa:

Urbroj:

Zagreb,

**MINISTAR POLJOPRIVREDE**

**Tomislav Tolušić, dipl. iur.**